Franciszek Maksymilian Pieczka (nar. 18 stycznia 1928 we Godowie, um. 23 września 2022 we Warszawje) to bōł ślōnski[1][2][3] szauszpiler tyjatralny, filmowy, a tyż dubbingowy. Bōł ôn nojlepij znany za rolã Gustlika we polskim serialu „Czterej pancerni i pies” (1966–1970) a rolã Świyntego Pyjtra we „Quo vadis” (2001). Bōł kawalerym Ôrdera Biołego Adlera nojstarszego i nojwyższego ôdznaczyniŏ państwowego Polskij Republiki.
Pieczka narodziōł i chowoł sie we Godowie, dziedzince kole Władzisłōwa we Gōrnym Ślōnsku. Synek ôd Waleryje[4] (Waleski)[1] ôd Popkōw a Franciszka (syniora), weterana piyrszyj wojny światowyj (we niymieckij armiji) i ślōnskich powstań (po polskij zajcie)[4][5]. Bōł ôn nojmodszy ze szejściōrga rodzyństwa[6]. Przed drugōm wojnōm światowōm szpiloł na ôrganach we kościele we Godowie a mioł roboty na polu[7] i wypasoł krowy na łōnkach wzduż rzyki Ôlzy a ônyj dopłygi, Lesznicy. Już za bajtla interesowoł sie kinym. Chodziōł na seanse kinowe do ôddalōnego ô pŏrã kilōmetrōw Władzisłōwa, a niyskorzij (po aneksyji czeskigo „Zaôlziŏ” ôd Polŏkōw we 1938 roku) tyż do pobliskij Zawady[8].
Po kōńcu drugij wojny światowyj zaczōn sztudiyrować szauszpilstwo. Bōł absolwyntym PWST we Warszawie (1954). Swōj debiut mioł we Tyjatrze Dolnoślōnskim we Jelynij Gōrze. Niyskorzij przeszoł do kludzōnego bez Krystynã Skuszankã Ludowego Tyjatru we Krakowie. Sam wystympowoł ôd 1955 do 1964 roku. Niyskorzij (1974–2015) bōł szauszpilerym we Powszechnym Tyjatrze we Warszawie.
Szpiloł we wiyncyj aniżeli stu filmach, tak polskich, jak i zagranicznych. We spamiyńci ôglōndŏczy zapisoł sie kreacyjami we produkcyjach: „Ziemia obiecana”, „Potop”, „Quo vadis”, „Konopielka” abo „Jańcio Wodnik”. Moc hyrskości a sympatyje dostoł dziynki role Gustlika we serialu „Czterej pancerni i pies”.
We 2016 roku spōmōg akcyjõ boju ze smogym we Gōrnym Ślōnsku. Wystōmpiōł we filmowym klipie Nie truj sąsiada! nagranym pospōł ze miastym Władzisłōw[9].
11 listopada 2017 roku ôdznaczōny nojwyższym polskim państwowym ôdznaczyniym, Ôrderym Biołego Adlera[10]
- 2020: Falenicka Atlantyda
- 2020: Dialog. Życie zapisane w listach
Przipisy
- ↑ 1,0 1,1 „Jestem śląskie dziecko”. Franciszek Pieczka, słynny aktor z Godowa, kończy dziś 91 lat!, magazyn.nowiny.pl
- ↑ Franciszek Pieczka: Nawet gdybym jeszcze 100 lat żył poza Śląskiem, umrę jako Ślązak, plus.dziennikzachodni.pl
- ↑ Franciszek Pieczka: nie przestałem być Ślązakiem, polskieradio.pl
- ↑ 4,0 4,1 Nie Gustlik, nie Japycz, ino synek z Godowa, katowice.wyborcza.pl
- ↑ "Cześć i chwała powstańcom śląskim". Franciszek Pieczka w wzruszającym filmie razem z prezydentem Dudą, se.pl
- ↑ Tygodnik „Życie na Gorąco” nr 24, 14 czerwca 2012, s. 30–31
- ↑ https://enowiny.pl/artykul,15172,a-w-sercu-zawsze-godow.html, enowiny.pl
- ↑ Dariusz Domański, „Franciszek Pieczka”, Kraków-Godów 2013
- ↑ Nie truj sąsiada! – spot z udziałem Franciszka Pieczki, youtube.com
- ↑ Prezydent wręczył Ordery Orła Białego. Wśród uhonorowanych Franciszek Pieczka, kultura.onet.pl
szl_Latn szl_Latn szl_Latn szl_Latn szl_Latn szl_Latn bam_Latn pol_Latn szl_Latn pol_Latn pol_Latn pol_Latn szl_Latn szl_Latn pol_Latn pol_Latn szl_Latn pol_Latn pol_Latn